
Dengan nama Allah 
Yang Maha Penyayang dan Maha Pengasih 

“Orang-orang kafir dari golongan Ahlil-Kitab dan kaum 
Musyrikin tidak akan terpisah (dari kekufuran) sehingga 


datang kepada mereka bukti yang jelas(1). laitu 
(kebangkitan) seorang Rasul dari Allah yang membaca 
lembaran-lembaran suci Al-Gur'an(2). Yang terkandung di 

Surah Bukti Yang Jelas 
(Makkiyah) 

dalamnya maudhu'-maudhu' yang bernilai(3). Dan orang- 
orang yang telah dikurniakan kitab suci itu tidak berpecah- 
belah melainkan sesudah datang kepada mereka 
penerangan yang jelas(4). Dan mereka tidak diperintahkan 
melainkan supaya menyembah Allah dengan mengikhlaskan 
keta'atan kepada-Nya serta berpegang teguh dengan tauhid 
dan supaya mereka mendirikan solat dan mengeluarkan 
zakat. Dan itulah agama yang benar(5). Sesungguhnya 
orang-orang kafir dari golongan Ahli-Kitab dan kaum 
Musyrikin akan ditempatkan di dalam Neraka Jahannam di 
mana mereka hidup kekal abadi. Merekalah sejahat-jahat 
makhluk(6). Sesungguhnya orang-orang yang beriman dan 
mengerjakan amalan-amalan yang soleh merekalah sebaik- 
baik makhluk@). Balasan untuk mereka di sisi Tuhan mereka 
jalah taman-taman Syurga “Adni yang mengalir di bawahnya 
berbagai-bagai sungai di mana mereka hidup kekal buat 
selama-lamanya. Allah telah redha terhadap mereka dan 
mereka telah redha terhadap Allah. Itulah balasan bagi 
orang yang takutkan Tuhannya. (8). 









Pa 


(Latar belakang dan pokok pembicaraan) 


Dalam mashaf dan di dalam kebanyakan riwayat, 
surah ini dikira turun di Madinah. Tetapi menurut 
setengah-setengah riwayat, surah ini diturunkan di 
Makkah. Walaupun dari segi riwayat dan dari segi 
gaya pengungkapan, menunjukkan surah ini lebih 
kuat diturunkan di Madinah, namun kemungkinannya 
diturunkan di Makkah tidak juga boleh diketepikan. 
Adanya sebutan zakat dan sebutan Ahlil-Kitab tidak 
boleh dijadikan bukti yang kukuh, kerana sebutan 
Ahlil-Kitab memang terdapat di dalam surah-surah 
yang telah dipastikan turunnya di Makkah, kerana di 
Makkah juga terdapat sesetengah Ahlil-Kitab yang 
beriman dan yang tidak beriman, begitu juga orang- 
orang Kristian dari Najran pernah datang menemui 
Rasulullah s.a.w. di Makkah dan terus beriman 
sebagaimana diketahui umum, begitu juga sebutan 
zakat terdapat di dalam surah-surah yang diturunkan 
di Makkah. 

Surah ini mengemukakan beberapa hakikat sejarah 
dan hakikat-hakikat keimanan dengan uslub laporan 
yang menguatkan bahawa surah ini diturunkan di 
Madinah di samping adanya riwayat-riwayat yang 
mengatakan demikian. 


Hari Kebangkitan Rasulullah 


Hakikat yang pertama ialah kebangkitan Rasulullah 
s.a.w. merupakan satu keperluan untuk memalingkan 
orang-orang kafir dari kaum Ahlil-Kitab, dan kaum 
Musyrikin dari kesesatan dan perselisihan yang telah 
mengongkong mereka. Tanpa kebangkitan itu 

“Orang-orang kafir dari golongan Ahlil-Kitab dan kaum 
Musyrikin tidak akan terpisah (dari kekufuran) sehingga 
datang kepada mereka bukti yang jelas(1). laitu 
(kebangkitan) seorang Rasul dari Allah yang membaca 


lembaran-lembaran suci Al-Gur'an(2). Yang terkandung di 
dalamnya maudhu'-maudhu' yang bernilai.”(3) 


Hakikat Perselisihan Ahlil-Kitab 


Hakikat yang kedua: Golongan Ahlil-Kitab tidak 
berselisih dan berpecah-belah di dalam agama mereka 
sebagai akibat dari kejahilan dan kekaburan, malah 
mereka berselisih sesudah datang kepada mereka 
penerangan dan bukti yang jelas: 

“Dan orang-orang yang telah dikurniakan kitab suci itu fidak 
berpecah-belah melainkan sesudah datang kepada mereka 
penerangan yang jelas. ”(4) 


Hakikat Kesatuan A gama Allah 


Hakikat yang ketiga: Asal agama Allah itu satu 
sahaja, dan semua dasar-dasarnya mudah dan jelas 
tidak membawa kepada berpecah-belah dan 
perselisihan mengenai dasar-dasar itu dan tabi'atnya 
yang mudah: 

“Dan mereka tidak diperintahkan melainkan supaya 
menyembah Allah dengan mengikhlaskan keta'atan kepada- 
Nya serta berpegang teguh dengan tauhid dan supaya 
mereka menunaikan solat dan memberi zakat. Dan itulah 
agama yang benar. (5) 

Hakikat Orang-orang Kafir 


Hakikat yang keempat: Orang-orang yang kafir 
setelah datang kepada mereka bukti yang jelas adalah 


sejahat-jahat makhluk. Dan orang-orang yang 
beriman dan mengerjakan. amalan yang soleh adalah 
sebaik-baik makhluk. Kerana itulah balasan yang 

diterima oleh kedua-dua golongan itu amat jauh 
bezanya: 

“Sesungguhnya orang-orang kafir dari golongan Ahlil-Kitab 
dan kaum Musyrikin akan ditempatkan di dalam Neraka 
Jahannam di mana mereka hidup kekal abadi. Merekalah 
sejahat-jahat makhluk(6). Sesungguhnya orang-orang yang 
beriman dan mengerjakan amalan-amalan yang soleh 
merekalah sebaik-baik makhluk(7). Balasan untuk mereka di 
sisi Tuhan mereka ialah taman-taman Syurga “Adni yang 
mengalir di bawahnya berbagai-bagai sungai di mana 
mereka hidup kekal buat selama-lamanya. Allah telah redha 
terhadap mereka dan mereka telah redha terhadap Allah. 
Itulah balasan bagi orang yang takutkan Tuhannya. (8) 


Inilah empat hakikat yang amat berharga untuk 
memahami peranan 'agidah Islamiyah dan peranan 
kerasulan Muhammad s.a.w. yang akhir, juga untuk 
memahami persepsi keimanan sebagaimana kami 
akan jelaskan selepas ini. 

“Orang-orang kafir dari golongan Ahlil-Kitab dan kaum 
Musyrikin tidak akan terpisah (dari kekufuran) sehingga 
datang kepada mereka bukti yang jelas(1). laitu 
(kebangkitan) seorang Rasul dari Allah yang membaca 
lembaran-lembaran suci Al-Gur'an(2). Yang terkandung di 
dalamnya maudhu'-maudhu' yang bernilai. (3) 


Dunia Perlukan Kebangkitan Rasul Yang Baru 


Dunia di waktu itu amat memerlukan kepada 
kebangkitan rasul yang baru, kerana kerosakan telah 
bermaharajalela di merata pelosoknya, dan tiada 

harapan untuk membetulkan kerosakan itu melainkan 
dengan kebangkitan rasul yang baru, sistem hidup 
yang baru dan gerakan yang baru. Kekufuran di 
waktu itu telah merosakkan kepercayaan-kepercayaan 
semua penduduk dunia sama ada golongan Ahlil- 
Kitab yang mengenal agama-agama samawi sebelum 
ini yang kemudian mereka ubahkannya, atau kaum- 
kaum Musyrikin yang berada di Semenanjung Tanah 
Arab atau di luarnya. 


Mereka tidak akan terpisah atau berganjak dari 
kekufuran ini yang menjadi pegangan mereka 
melainkan deagan kerasulan yang baru dan 
melainkan di tangan seorang rasul yang baru yang ia 
sendiri merupakan sebagai bukti yang jelas yang 
memisahkan di antara yang La dan yang batil: 

“laitu (kebangkitan) sena Rasul — Allah yang membaca 
lembaran-lembaran suci Al-Gur'an."2) 


laitu suci dari kepercayaan-kepercayaan syirik dan 
kufur. 


Sisa 
ad 


“Yang terkandung di dalamnya maudhu'-maudhu' yang 


bernilai.” (3) 
Makna Kitab 


Kata-kata “Kitab” secara umumnya bererti 
maudhu' seperti kitab at-Taharah (maudhu' yang 
membicarakan Taharah), kitab as-Solat (maudhu' 
yang membicarakan solat), kitab al-Oadr (maudhu' 
yang membicarakan Oadha' dan Gadar), dan kitab al- 
@iamat (maudhu' yang membicarakan Oiamat). Jadi 
“lembaran-lembaran yang suci” yang dimaksudkan 
di sini ialah Al-Our'anul-Karim yang mengandungci 
maudhu'-maudhu' pembicaraan dan hakikat-hakikat 
yang amat berharga. 


Kerana itu kebangkitan rasul yang baru ini telah 
datang pada waktunya yang tepat, dan kitab suci 
yang mengandungi hakikat-hakikat dan berbagai- 
bagai maudhu' pembicaraan itu juga telah diturunkan 
untuk menimbulkan satu-satunya perubahan yang 
baik di muka bumi. Untuk menerangkan bagaimana 
dunia di waktu itu amat memerlukan kepada 
kebangkitan rasul yang baru, cukuplah kami petikkan 
di sini beberapa tinjauan dari sebuah buku yang 
bernilai yang ditulis oleh seorang tokoh Islam as- 
Sayyid Abul-Hasan Ali al-Hasani an-Nadawi berjudul 
esaluail lai ala mud fila”, Inilah tinjauan yang 
paling jelas dan ringkas yang pernah kami baca dalam 
maudhu' Ini. Dalam “Bahagian Pertama dan Bab 
Pertama" tersebut begini: 


Keadaan Manusia Di Abad Keenam Dan Ketujuh Masihi 
Sebelum Kebangkitan Rasul 


"Abad yang keenam dan yang ketujuh Masihi 
merupakan abad-abad yang paling mundur di 
dalam sejarah, kerana umat manusia telah berada 
di dalam kejatuhan sejak berabad-abad lamanya. 
Tiada satu kuasa di muka bumi yang dapat 

menahan umat manusia dari kejatuhan itu. 
Semakin lama semakin bertambah teruk dan cepat 
kejatuhannya. Manusia di dalam abad itu telah 
lupakan Allah Penciptanya, lupakan dirinya dan 
masa depannya. la telah kehilangan akalnya dan 
daya beza di antara yang baik dan yang jahat, yang 
elok dan yang buruk. Suara da'wah para Anbia' 
telah lama hilang, dan pelita-pelita yang dinyalakan 
mereka telah padam di tiup angin ribut yang 
berlaku selepas mereka, atau masih ada lagi, tetapi 
dengan apinya atau cahayanya yang sangat lemah 
dan kecil yang hanya dapat menerangi setengah- 
setengah hati sahaja, dan jauh sekali untuk 
menerangi rumah-rumah dan negeri-negeri. Ahli- 
ahli agama telah menarik diri dari medan 
kehidupan. Mereka berlindung di biara-biara, 
gereja-gereja dan tempat-tempat yang terpencil 
'untuk menyelamatkan agama mereka dari fitnah- 
fitnah, untuk menjaga keselamatan diri mereka 
atau untuk mencari ketenangan dan ketenteraman 
atau untuk menghindarkan diri dari bebanan- 
bebanan dan kepenatan mencari kehidupan atau 
kerana gagal dalam perjuangan agama, politik, 
rohaniyah dan kebendaan. Sementara ahli-ahli 
agama yang masih berada di dalam gelombang 
kehidupan terus berbaik-baik dengan raja-raja dan 
ahli-ahli dunia dan bekerjasama dengan mereka di 
dalam kegiatan-kegiatan mereka yang berdosa dan 
zalim, mereka juga turut makan harta rakyat 
dengan jalan yang tidak sebenar. 


Agama-agama Besar Telah Kehilangan Roh 
Dan Bentuknya 


"Agama-agama yang besar di masa itu telah 
menjadi korban golongan perosak, oportunis, 
pendusta-pendusta dan  golongan-golongan 
Munafigin, sehingga agama-agama itu hilang roh 
dan bentuknya. Andainya para rasul yang 
membawa agama-agama itu dibangkitkannya 
kembali, tentulah mereka tidak mengenalinya. Pada 
masa itu juga negeri-negeri yang menjadi pusat- 
pusat tamadun, kebudayaan dan politik telah 
bertukar menjadi panggung-panggung kekacauan, 
keruntuhan, kerosakan peraturan dan pentadbiran 
dan kezaliman para pemerintah. Negeri-negeri itu 
sibuk dengan masalah-masalah dirinya, tidak lagi 
mampu untuk membawa risalah dan da'wah 
kepada umat-umat dunia. Segala moral dan 
semangatnya bankrap, dan segala sumber hidupnya 
kekeringan. Ia tidak memiliki punca-punca agama 
Allah yang bersih, dan tidak pula memiliki 
peraturan-peraturan yang tetap dari pemerintahan 
manusia.” 


Inilah satu tinjauan sepintas lalu menggambarkan 
secara Umum keadaan manusia dan agama-agama 
sebelum kebangkitan Nabi Muhammad s.a.w. Al- 
Our'an sendiri telah menunjukkan gejala-gejala 
kekufuran yang melibatkan golongan Ahlil-Kitab dan 
kaum Musyrikin di berbagai-bagai tempat dalam Al- 
Our'an. Di antaranya ialah firman Allah 'Azzawajalla 
mengenai kekufuran orang-orang Yahudi dan Nasara: 

“Dan orang-orang Yahudi berkata: “Uzayr itu putera Allah, 


dan orang-orang Kristian pula berkata al-Masih itu putera 
Allah." 

“Dan orang-orang Yahudi Da Orang-orang Kristian itu 
tidak mempunyai apa-apa pegangan yang benar. Dan orang- 
orang Kristian pula berkata: Orang-orang Yahudi itu tidak 

mempunyai apa-apa pegangan yang benar." 


(Surah al-Bagarah: 113) 


Kekufuran Yahudi 
Firman Allah Ta'ala mengenai kekufuran orang- 
orang Yahudi: 

“Dan orang-orang Yahudi Maa Tags Allah itu 
terbelenggu (kikir), tangan merekalah yang terbelenggu, dan 
mereka telah dilaknatkan dengan sebab kata-kata mereka 
(yang keji), malah yang sebenarnya tangan Allah sentiasa 
terbuka (pemurah), la membelanja mengikut kehendak- 

(Surah al-Ma'idah: 64) 
Kekufuran Nasara 


Firman Allah mengenai kekufuran orang-orang 
bed 


sak 

“Sesungguhnya telah kafirlah orang-orang yang berkata: 


Bahawa Allah itu ialah al-Masih putera Maryam." 
Tua al-Mai'dah: 72) 

“Sesungguhnya telah kafirlah orang-orang yang berkata: 
Bahawa Allah itu ialah salah satu dari tiga.” 


(Surah al-Mai'dah: 73) 
Kekufuran Musyrikin 


Firman Allah mengenai kekufuran kaum Musyrikin: 

(Surah at-Taubah: 30) 





“Katalah (wahai Muhammad!): Wahai orang-orang kafir(1). 
Aku tidak sembah apa yang kamu sembah(2). Dan kamu 
bukannya penyembah-penyembah Tuhan yang aku 
sembah(3). Dan aku bukannya penyembah-penyembah 
tuhan yang kamu sembah(4). Dan kamu juga bukannya 
penyembah-penyembah Tuhan yang aku sembah(5). Untuk 
kamu agama kamu dan untukku agamaku.“(6) 


(Surah al-Kafirun) 
Dan selama ini terdapat berbagai-bagai ayat lagi. 


Di sebalik kekufuran ini, muncullah berbagai-bagai 
kejahatan, — kemunduran,  pertelingkahan — dan 
keruntuhan yang merata di dunia ini. 


Kebangkitan Rasul Menyelamatkan Umat Manusia 


“Pendeknya, tidak ada di dunia di waktu itu satu 
umat yang baik dan satu masyarakat yang tegak di 
atas akhlak dan budi pekerti yang mulia, tidak ada 
kerajaan yang dilandaskan di atas asas-asas 
keadilan dan rahmat kasihan belas, dan tidak ada 
kepimpinan yang ditegakkan atas lunas-lunas ilmu 
pengetahuan dan hikmat kebijaksanaan, dan tidak 
ada satu agama yang betul yang diwarisi dari para 
Anbia'.! 


Kerana itu Allah dengan limpah rahmat-Nya telah 
memutus untuk mengutuskan seorang Rasul dari-Nya 
untuk membaca Al-Our'an selaku lembaran-lembaran 
suci yang mengandungi berbagai-bagai maudhu' 
yang bernilai. Di samping itu orang-orang kafir dari 
golongan Ahlil-Kitab dan kaum Musyrikin tidak akan 
berganjak dari kejahatan dan kerosakan 'agidah 
mereka melainkan dengan kebangkitan Rasul ini yang 
akan bertindak sebagai penyelamat dan penunjuk ke 
jalan yang benar. 


Kere 


(Pentafsiran ayat 4) 
Perpecahan Kaum-kaum Ahlil-Kitab 


Setelah Allah mengemukakan hakikat ini di 
permulaan surah, ia menegaskan pula bahawa 
golongan Ahlil-Kitab itu tidak berpecahbelah dan 
berselisih di antara mereka dalam 'agidah agama 
dengan sebab-sebab kejahilan mereka atau dengan 
sebab-sebab ketidakjelasan atau kerumitan untuk 
memahami agama itu, malah mereka berpecahbelah 
dan berselisih setelah datang kepada mereka ilmu 
pengetahuan yang cukup dan penerangan yang jelas 

mengenal agama mereka yang telah disampaikan 
oleh para rasul yang diutuskan kepada da 

“Dan orang-orang yang telah dikurniakan kitab suci itu tidak 
berpecahbelah melainkan sesudah datang kepada mereka 
penerangan yang jelas. (4) 


Perpecahan dan perselisihan yang pertama adalah 
berlaku di antara golongan-golongan umat Yahudi 
sebelum dibangkitkan Nabi Isa a.s. Mereka telah 
berpecahbelah kepada berbagai-bagai golongan dan 
puak, sedangkan rasul mereka ialah Nabi Musa a.s. 
dan kitab suci mereka jalah at-Taurat. Mereka 
membentuk lima golongan yang besar iaitu golongan 
Sadugiyyin?, golongan Farisiyyin?, golongan Aasiyyin?, 
golongan pelampau dan golongan Samiriyyin". Setiap 
golongan mempunyai ciri-ciri dan arah tujuan masing- 
masing. Kemudian perpecahan dan perselisihan 
berlaku di antara orang-orang Yahudi dan orang- 
orang Kristian, sedangkan Nabi Isa a.s. itu sendiri 
merupakan salah seorang dari nabi mereka yang 
terakhir yang datang untuk mengesahkan kitab suci 
(at-Taurat) yang dikurniakan kepada mereka sebelum 
ini, namun demikian perselisihan dan pertelingkahan 
yang tercetus di antara orang-orang Yahudi dan 
Kristian telah sampai ke peringkat perseteruan yang 
ketat dan dendam kesumat yang keji. Berbagai-bagai 
peristiwa pembunuhan beramai-ramai yang kejam 
dan mengerikan telah berlaku di antara dua puak itu 
sebagaimana dicatatkan oleh sejarah. 


Persengketaan Sengit Di Antara Kaum Yahudi Dan Kaum 
Kristian 

"Peristiwa-peristiwa permusuhan dan 
persengketaan di antara orang-orang Yahudi dan 
Kristian telah tercetus kembali di awal abad yang 
ketujuh. Pada tahun yang akhir dari pemerintahan 
Seri Maharaja Pokas (610 M), orang-orang Yahudi 
telah menyerang orang-orang Kristian di Antakyas. 
Untuk memadamkan pemberontakan itu Seri 
Maharaja telah mengirim seorang panglimanya 
bernama Abnosus. Beliau berlepas ke sana dan 
menjalankan tugasnya dengan keganasan dan 
kekejaman yang jarang berlaku. Beliau telah 
membunuh semua orang Yahudi. Mereka dibunuh 
dengan pedang, digantung, dimati-lemaskan di 
dalam air, dibakar, disiksa dan dicampakkan kepada 
binatang-binatang buas. Kejadian yang seperti itu 
telah berlaku berulang-ulang kali. Dalam bukunya 
al-Khutat al-Magrizi menulis: Di zaman Seri 
Maharaja Rome Puga, baginda Seri Maharaja Parsi 


Sadducees. 
Pharisees. 
Essenes. 
Samaritans. 


Sebuah bandar yang terletak di pesisiran pantai 
Mediterranean di Turki. : 

telah menghantar bala tenteranya ke negeri-negeri 
Syam dan Mesir, lalu mereka meruntuhkan gereja- 
gereja di Ouds, di Palestin dan di kebanyakan 
negeri-negeri di Syam. Mereka membunuh semua 
orang Kristian. Di Mesir juga mereka memburu 
orang-orang Kristian dan membunuh sebahagian 
besar dari mereka. Sementara jumlah yang ditawan 
amat banyak pula. Orang-orang Yahudi turut 
membantu askar-askar itu di dalam usaha 
memerangi orang-orang Kristian dan merobohkan 
gereja-gereja mereka. Kemudian dari Tabriyah 
mereka mara ke negeri-negeri al-Furs, Jabal al-Jalil, 
Kampung an-Nasirah dan bandar Sur dan negeri- 
negeri al-Ouds, lalu mereka membunuh dan 
menyeksa orang Kristian dengan buas dan kejam, 
mereka telah meroboh dua buah gereja di al-Ouds, 
dan mereka membakar rumah-rumah kediaman 


dan merampas sebatang tiang salib dan menawan 


Paderi Besar al-Ouds dan sebilangan besar dari 
sahabat-sahabatnya. 


Fatwa Paderi-paderi Kristian Untuk 
Membunuh Kaum Yahudi 


"Al-Magrizi berkata lagi ketika menyebut cerita 
penaklukan al-Guds: Ketika itulah orang-orang 
Yahudi di bandar Sur bangkit memberontak dan 
mengerahkan saki-baki orang-orangnya, lalu 
mereka berpakat menyerang dan membunuh 
orang-orang Kristian. Satu peperangan tercetus di 
antara Yahudi dan Kristian dan di dalam 
peperangan itu orang-orang Yahudi telah 
mengumpul tentera-tenteranya seramai kira-kira 
dua puluh ribu orang. Mereka telah meruntuhkan 
gereja-gereja Kristian di luar negeri Sur. Kemudian 
orang-orang Kristian menyerang balas orang-orang 
Yahudi dengan tentera-tentera yang lebih ramai, 
menyebabkan orang-orang Yahudi menerima 
kekalahan yang teruk dan ramai dari mereka 
terbunuh. Seri Maharaja Heraclius pemerintah Rom 
di Gustantiniyah (Constantinople) telah berjaya 
mengalahkan pemerintah Parsi dengan suatu tipu 
helah yang dilakukan terhadap Seri Maharaja Parsi 
sehingga baginda keluar darinya. Dan dari 
Oustantiniyah, baginda keluar untuk menubuhkan 
kerajaan-kerajaan Syam dan Mesir, dan 
membangunkan semula apa yang diruntuhkan oleh 
kerajaan Parsi. Orang-orang Yahudi dari Tabriyah 
dan lain-lain tempat telah keluar beramai-ramai 
menyambut kedatangan baginda. — Mereka 
mempersembahkan berbagai-bagai hadiah yang 
mahal kepada baginda, dan apabila mereka 
memohon kepada baginda supaya, memberi 
keamanan kepada mereka, baginda telah 
bersumpah untuk memenuhi permintaan mereka. 
Setelah itu baginda memasuki negeri al-Guds, di 
sana baginda disambut pula oleh orang-orang 
Kristian dengan kitab-kitab suci Injil, salib-salib, 
pembakaran-pembakaran kemenyan dan lilin yang 
dipasang. Baginda dapati rumah-rumah dan 
bangunan-bangunan gereja di bandar itu telah 
roboh dan runtuh. Pemandangan itu amat 
menyedihkan baginda, lalu baginda menyatakan 
simpatinya — kepada — penduduk-penduduknya. 
Kemudian orang Kristian memberitahu baginda 
tentang orang-orang Yahudi yang telah 

mencetuskan pemberontakan bersama orang-orang 
Parsi dan tindakan-tindakan mereka membunuh 
orang-orang Kristian dan merobohkan gereja-gereja 
dengan keganasan yang melebihi keganasan orang- 
orang Parsi, dan merekalah yang membunuh semua 
orang Kristian. Akhirnya mereka meminta Seri 
Maharaja Heraclius supaya bertindak ke atas orang- 
orang Yahudi itu, tetapi baginda membantah 
dengan alasan kerana baginda telah pun memberi 
janji keamanan kepada mereka. Kemudian para 
paderi Kristian telah mengeluarkan fatwa yang 
menghalalkan baginda membunuh orang-orang 
Yahudi, kerana mereka telah menipu baginda 
dalam mendapatkan keamanan itu. Sedangkan 
baginda tidak tahu keganasan yang telah dilakukan 
mereka. Selanjutnya para paderi itu menyatakan 
kesanggupan mereka untuk membayar kifarat 
langgar sumpah dengan mewajibkan diri mereka 
dan semua orang Kristian berpuasa satu hari 
Jumaat pada setiap tahun sebagai ganti baginda 
buat selama-lamanya. Baginda tertarik dengan 
cadangan mereka, lalu bertindak menyerang orang- 
orang Yahudi dengan  ganasnya dan 
menghapuskan semua mereka di negeri itu 
sehingga tidak ada lagi orang Yahudi di dalam 
negeri-negeri di bawah pemerintahan Rom di Mesir 
dan di Syam kecuali mereka yang sempat melarikan 
diri dan bersembunyi. 


"Dari cerita-cerita sejarah ini dapatlah diketahui 
bagaimana kejam dan ganasnya kedua-dua pihak 
Yahudi dan Kristian itu terhadap darah manusia 
dan bagaimana kedua-dua mereka sentiasa 
menunggu peluang untuk menyerang musuhnya 
tanpa menghormati batas-batas yang wajar.”” 


Perpecahan Dalam Kalangan Kaum Kristian 


Selain dari itu ialah perpecahan dan pertelingkahan 
di dalam kalangan orang-orang Kristian: sendiri, 
walaupun kitab suci mereka satu dan nabi mereka 
juga satu. Mula-mula mereka berpecahbelah dan 
bertelingkah dalam perkara 'agidah, kemudian 
mereka terus berpecahbelah dan bertelingkah hingga 
melahirkan berbagai-bagai puak yang bermusuh ketat 
terhadap satu sama lain. Perselisihan mereka berlaku 
di sekitar sifat al-Masih Isa a.s., sama ada.ia bersifat 
dengan sifat ketuhanan (Lahutiyah) atau bersifat 
dengan sifat kemanusiaan (Nasutiyah), begitu juga 
sifat bondanya Maryam dan sifat tiga ugnum (dalam 
kepercayaan triniti) yang membentuk “Allah” 
menurut anggapan mereka. Al-Our'an telah 
Busa ja ini di sa Sara berikut: 

. 2 


FI IKAN ad 


La telah kafirlah orang-orang yang berkata: 
Bahawa Allah itu ialah al-Masih putera Maryam.” 


(Surah al-Mai'dah: 72) 


7 Dari buku Crabuuki basil dadi as Ia 

“mma telah katinah an yang berkata: 
Bahawa Allah itu lalah salah satu dari tiga.” 


Si al- Na 


Nan ar 5 


“Dan kebensiah ketika Allah benar Wahai Isa! 
Benarkah engkau berkata kepada orang ramai, ambillah aku 
dan ibuku sebagai dua tuhan selain dari Allah? 


(Surah al-Ma'idah: 116) 


“Perselisihan mengenai 'agidah agama yang 
paling sengit ialah perselisihan di antara golongan 
Kristian Syam dan kerajaan Rom dengan golongan 
Kristian Mesir, atau lebih tepat di antara golongan 
Malakaniyah dengan golongan Manupusiyah. 
'Agidah yang menjadi pegangan Malakaniyah ialah 
al-Masih itu mempunyai dua sifat iaitu sifat 
ketuhanan dan sifat kemanusiaan. Sedangkan 
'agidah yang dipegang oleh golongan Manupusiyah 
ialah al-Masih itu hanya mempunyai satu sifat 
sahaja iaitu sifat ketuhanan dan di dalam sifat 
ketuhanan inilah lenyapnya sifat kemanusiaan al- 
Masih seperti lenyapnya setitis cuka di lautan dalam 
yang tiada berdasar. Perselisihan ini telah 
memuncak hebat di antara dua golongan itu dalam 
abad yang keenam dan yang ketujuh hingga 
merupakan satu peperangan yang tak kunjung 
berhenti di antara dua golongan yang bertelagah 
itu, atau seolah-olah seperti pertelagahan di antara 
orang-orang Yahudi dengan orang-orang Kristian. 
Setiap pihak menuduh lawannya sebagai puak yang 
tidak sedikit pun mempunyai pegangan yang betul. 


“Seri Maharaja Heradius (610 - 641) telah 
berusaha, selepas baginda berjaya mengalahkan 
kerajaan Parsi (pada tahun 638) untuk menyatukan 
aliran pemikiran  golongan-golongan — yang 
bertelingkah itu. Baginda mahu menyelaraskan 
semua aliran itu dan satu ketetapan penyelarasan 
telah dibuat iaitu orang ramai hendaklah 
menghindarkan diri dari memperkatakan masalah 
hakikat sifat al-Masih sama ada beliau mempunyai 
satu atau dua sifat, dan apa yang wajib di atas 
mereka beriktikad ialah mengaku atau bersaksi 
bahawa Allah itu hanya mempunyai satu iradat 
atau satu gadha' sahaja. Ketetapan itu telah 
dipersetujui pada awal tahun 631 dan dipilih 
sebagai mazhab rasmi kerajaan dan kakitangannya 
yang menjadi pengikut gereja Kristian. 


“Baginda berazam untuk meletakkan mazhab 
yang baru ini mengatasi semua mazhab yang 
bertentangan dengannya dengan menggunakan . 
berbagai cara dan sarana, akan tetapi orang-orang 
Kristian Oibti telah berdiri menentang baginda. 
Mereka menolak bid'ah dan penyelewengan ini. 
Mereka menentang habis-habisan dan bermati- 
matian untuk mempertahankan 'agidah mereka 

yang lama. Sekali lagi baginda Heraclius berusaha 
untuk menyatukan mazhab-mazhab itu dan 
menghapuskan perselisihan itu dengan membuat 
satu ketetapan baru supaya orang ramai beriktikad 
bahawa Allah itu mempunyai satu iradat. Adapun 
mengenai masalah kelulusan iradat itu secara 
praktikal, baginda tundakan dahulu keputusannya 
dan melarang orang ramai memperkata dan 
memperdebatkannya. 


"Baginda jadikan keputusan ini sebagai satu 
risalah rasmi negara yang dibawa baginda ke 
seluruh alam Timur. Tetapi risalah itu tidak dapat 
menenangkan ribut di Mesir. Dan akhirnya 
terjadilah satu penindasan yang ganas dilakukan 
oleh pemerintah Rom di Mesir dan berlanjutan 
selama sepuluh tahun. Di dalam masa itulah terjadi 
berbagai-bagai keganasan yang mengerikan. Ada 
mereka yang diseksa kemudian dibunuh dengan 
melemaskan mereka di dalam air. Ada yang dibakar 
dengan api jamu hingga lemak-lemak dari 
lambung-lambung mereka meleleh ke lantai. Ada 
yang dimasukkan ke dalam guni-guni yang diisi 
dengan pasir, kemudian dibuang ke laut dan 
sebagainya dari kekejaman-kekejaman yang 
mengerikan.” 


Seluruh pertelingkahan dan perselisihan ini adalah 
berlaku di antara golongan-golongan Ahlil-Kitab 
semuanya setelah mereka menerima penerangan- 
penerangan yang jelas. Mereka bukannya kurang ilmu 
pengetahuan dan penerangan, tetapi mereka adalah 
dihanyutkan oleh hawa nafsu dan penyelewengan. 


exe 
(Pentafsiran ayat 5) 


Asal agama itu jelas dan terang dan asal 'agidah itu 
mudah: 


2 20 G 2 Pa 53 
SN aa AA 


Po 
NU 80 , 
dy Ana KA Grkagat aa ea 
Ip BEN BAN La Pa 
3 Tori 





“0 a - 
"Dan mereka tidak diperintahkan melainkan supaya 
menyembah Allah dengan mengikhlaskan keta'atan kepada- 
Nya serta berpegang teguh dengan tauhid dan supaya 
mereka mendirikan solat dan mengeluarkan zakat. Dan 
itulah agama yang benar.”(5) 


Inilah asas-asas agama Allah secara umumnya: 
Ciri-ciri Agama Yang Benar 


Ibadat kepada Allah Yang Tunggal, mengikhlaskan 


keta'atan kepada Allah, menjauhi syirik dan 
pendokong-pendokongnya, mendirikan solat dan 
menunaikan zakat itulah agama yang benar. 


Pendeknya ciri agama yang benar ialah 'agidah yang 
bersih di dalam hati. Dan ibadat yang tulus ikhlas 





8 Dari buku Creluk! bUoi JLSI me lu 

kepada Allah itu adalah juru bahasa yang 
menterjemahkan 'agidah itu. Menunaikan zakat ialah 
membelanjakan harta untuk jalan Allah. Oleh itu, 
barang siapa yang menegakkan asas-asas ini bererti ia 
telah menegakkan iman. Itulah yang diperintahkan 
Allah kepada Ahlil-Kitab, dan inilah asas agama Allah 
yang menyeluruh, iaitu satu agama dan satu 'agidah 
yang dibawa oleh semua agama samawi dan 
diperjuangkan oleh para rasul silih berganti. Satu 
agama yang jelas tidak samar-samar dan tidak 
berbelit-belit. Satu 'agidah yang tidak membawa 
kepada pecah-belah dan selisih faham. Dengan 
penerangan yang sejelas, seringkas dan semudah 
inilah ditegakkan 'agidah ini, amatlah jauh jika 
dibandingkan dengan kefahaman-kefahaman yang 
berbelit-belit dan perdebatan-perdebatan yang 
beranekaragam itu. 


Kk Fr k k 


(Pentafsiran ayat-ayat 6 - 8) 


Apabila mereka telah menerima penerangan- 
penerangan yang jelas dari para rasul mereka di 
zaman dahulu, kemudian menerima pula penerangan- 
penerangan yang jelas dari Muhammad Rasulullah 
Saw. yang membaca kitab suci Al-@uran dan 
menghidangkan 'agidah Islam yang jelas dan mudah, 
maka bererti jalan yang benar telah terbentang nyata, 
dan nasib kesudahan yang menunggu orang-orang 
yang beriman dan orang-orang yang tidak beriman 
juga turut jelas dan nyata: 


£ 4 


K3 ae — eni 
z “15 & 


» 2 — 
DS BIN AE 
4 


D 


Ob 


2 


da3 2 ah Pe Ga Ieaha SA 


IS TA UP PA 
DG va) Dg ras 
"Sesungguhnya orang-orang kafir dari golongan Ahlil-Kitab 
dan kaum Musyrikin akan ditempatkan di dalam Neraka 
Jahannam di mana mereka hidup kekal abadi. Merekalah 
sejahat-jahat makhluk(6). Sesungguhnya orang-orang yang 
beriman dan mengerjakan amalan-amalan yang soleh, 
merekalah sebaik-baik makhluk(7). Balasan untuk mereka di 
sisi Tuhan mereka ialah taman-taman Syurga “Adhi yang 
mengalir di bawahnya berbagai-bagai sungai di mana 
mereka hidup kekal buat selama-lamanya. Allah telah redha 
terhadap mereka dan mereka telah redha terhadap Allah. 
Itulah balasan bagi orang yang takutkan Tuhannya. "(8) 

Rasul Dan Risalah Yang Terakhir 


Sesungguhnya Muhammad s.a.w. merupakan rasul 
yang terakhir dan agama Islam yang dibawa oleh 
beliau merupakan risalah yang terakhir. Para rasul 
datang bersilih ganti setiap kali dunia dilanda 
kerosakan untuk mengembalikan umat manusia 
kepada kebaikan. Di sana peluang demi peluang, 
tempoh demi tempoh dibuka kepada manusia- 
manusia yang menyeleweng dari jalan yang benar, 
tetapi setelah terlaksana kehendak Allah yang 
mengakhirkan risalah-risalahnya ke bumi dengan 
risalah Islam yang terakhir dan serba lengkap ini, 
maka peluang yang terakhir itu telah ditutupkan. 
Memilih iman bererti memilih keselamatan, dan 
memilih kufur bererti memilih kebinasaan. Jika 
kekufuran melambangkan kejahatan yang tidak 
terbatas, maka keimanan melambangkan kebajikan 
yang setinggi-tingginya. 


Golongan Kafir Merupakan Sejahat-jahat Makhluk 


- Cc 2 2 


Da5 Asasi Wat 


“Sesungguhnya orang-orang kafir dari golongan Ahlil-Kitab 
dan kaum Musyrikin akan ditempatkan di dalam Neraka 
Jahannam di mana mereka hidup kekal abadi. Merekalah 
sejahat-jahat makhluk. “(6) 


Ini merupakan satu hukuman muktamad yang tidak 
dapat dipertikaikan lagi, biarpun bagaimana baik 
setengah-setengah amalan mereka, adab sopan 
mereka dan peraturan-peraturan yang diciptakan 
mereka selama ia tidak ditegakkan di atas keimanan 
Kepada agama dan kepada Rasul yang terakhir ini. 
Kita tidak seharusnya ragu-ragu terhadap keputusan 
ini kerana terpengaruh kepada mana-mana gejala 
kebaikan yang terputus hubungannya dengan agama 
Allah yang tetap dan lurus. 


IBI AN aa nii 


“Sesungguhnya orang-orang yang beriman dan mengerjakan 
amalan-amalan yang soleh, merekalah sebaik-baik 
makhluk. “(2) 


Golongan Mu'min Merupakan Sebaik Makhluk 


Ini juga merupakan satu keputusan muktamad yang 
tidak dapat dipertikaikan lagi. Tetapi syarat-syarat 
Keputusan itu juga jelas dan nyata iaitu iman sejati 
bukan semata-mata kerana dilahirkan di negeri Islam 
atau lahir di rumah orang yang mengaku dirinya 
sebagai orang-orang Islam, dan bukan semata-mata 


mengucapkan beberapa kalimah dengan sepenuh . 


mulut. Iman sejati ialah iman yang melahirkan kesan- 
kesannya dalam kegiatan hidup seharian dalam 
bentuk amalan-amalan soleh, bukan semata-mata 

kata-kata di atas bibir. 'Amalan-amalan yang soleh 
ialah segala sesuatu yang disuruh Allah dari amalan- 
amalan ibadat, budi pekerti yang baik, bekerja atau 
berusaha dan bermu'amalah, dan yang paling 
Utamanya ialah berusaha menegakkan syari'at Allah di 
bumi dan menghukumkan manusia dengan undang- 
undang Allah. Orang-orang yang sanggup berbuat 
demikian merekalah an makhluk. 


na Ana 


NAN Te Eghe dian 


be 
an AT dea a 
Calls MEN 
"Balasan untuk mereka di sisi Tuhan mereka ialah taman- 
taman Syurga 'Adni yang mengalir di bawahnya berbagai- 
bagai sungai, di mana mereka hidup kekal buat selama- 
lamanya. (8) 


Taman-taman Syurga 


Taman-taman Syurga untuk kediaman yang kekal 
abadi dalam ni'mat-ni'matnya itu menggambarkan 
keamanan dari kefanaan dan kehilangan, juga 
menggambarkan  ketenteraman dari  sebarang 
kegelisahan yang biasa mengeruhkan kehidupan di 
bumi. Sungai-sungai yang mengalir di bawah Syurga 
menggambarkan suasana basah, sejuk, segar dan 
indah. 


Kemudian ayat yang berikut meningkat sedarjah 
atau beberapa darjah yang lebih tinggi dalam 
MenggAMNSIKeN ni' mat yang sera abadi ini: 


Es Pata Ke 2-5 

Aa d2 19 KE 3 
“Allah telah redha terhadap mereka dan mereka telah redha 
terhadap Allah.“(8) 


Keredhaan dari Allah merupakan kemuncak segala 
ni'mat. Keredhaan mereka terhadap Allah ialah 
keredhaan terhadap gadha' dan gadar Allah ke atas 
mereka, keredhaan terhadap limpah kurnia Allah 
kepada mereka dan terhadap hubungan murni yang 
wujud di antara mereka dengan Allah, juga 
keredhaan dan kepuasan hati yang menyelubungi 
jiwa mereka dengan rasa-rasa ketenangan, kesukaan 
dan kegembiraan yang jernih dan mendalam. 


Ungkapan ini sendiri dapat memberi bayangan- 
bayangan maksudnya yang seni, sedangkan 
ungkapan-ungkapan yang lain dari Al-Gur'an tidak 
mampu memberi bayangan-bayangan maksud yang 
sama dengannya. 


ORA US 


“Itulah balasan bagi orang yang takutkan Tuhannya. “(8) 
Keredhaan Allah Kemuncak Segala Ni'mat 


Ini satu penegasan terakhir bahawa segala balasan 
itu adalah terhenti di atas hubungan hati dengan 
Allah iaitu perasaan takut kepada Allah yang menjadi 
pendorong kepada segala yang baik dan penghalang 
dari segala penyelewengan. Perasaan inilah yang 

menghapuskan segala dinding dan tabir dan 
menjadikan hati seseorang berdiri bulat di depan 
Allah Yang Maha Tunggal dan Maha Kuasa. 


Orang-orang yang beribadat dengan ikhlas dan 
beramal dengan ikhlas dan bersih dari kekotoran ria' 
dan segala bentuk syirik, dan orang-orang yang 
benar-benar takutkan Allah, tidak akan terlintas 
dalam hatinya sebarang bayangan makhluk selain dari 
Allah, kerana dia sedar bahawa Allah akan menolak 
segala amalan yang dituju oleh seseorang kepada 
yang lain dari-Nya di samping dituju sama kepada- 
Nya. Allah itu Maha Kaya. la tidak perlu kepada 
kongsi atau sekutu, kerana itu hanya amalan yang 
ikhlas kepada-Nya sahaja yang diterima dan amalan 
yang tidak ikhlas kepada-Nya tidak akan diterimanya. 


Kk ee 


Inilah empat hakikat agung yang menjadi intipati 
pembicaraan surah yang pendek ini. la dibentangkan 
oleh Al-Gur'an dengan uslubnya yang tersendiri yang 
begitu ketara dalam surah-surah yang pendek ini. 


ck ee 


